CELEX: 62019TN0583
Language: mt
Date: 2019-08-23 00:00:00
Title: Kawża T-583/19: Rikors ippreżentat fit-23 ta’ Awwissu 2019 – Electrolux Home Products vs EUIPO – D. Consult (FRIGIDAIRE)

14.10.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 348/18
            
         
      Rikors ippreżentat fit-23 ta’ Awwissu 2019 – Electrolux Home Products vs EUIPO – D. Consult (FRIGIDAIRE)
      (Kawża T-583/19)
      (2019/C 348/19)
      Lingwa tar-rikors: l-Ingliż
      
         Partijiet
      
      
         Rikorrenti: Electrolux Home Products, Inc. (Charlotte, North Carolina, l-Istati Uniti) (rappreżentant: P. Brownlow, Solicitor)
      
         Konvenut: L-Uffiċċju tal-Proprjetà Intellettwali tal-Unjoni Ewropea (EUIPO)
      
         Parti oħra quddiem il-Bord tal-Appell: D. Consult (Wattignies, Franza)
      
         Informazzjoni dwar il-proċedimenti quddiem l-EUIPO
      
      
         Proprjetarju tat-trade mark kontenzjuża: ir-rikorrenti
      
         Trade mark kontenzjuża kkonċernata: it-trade mark verbali tal-Unjoni Ewropea “FRIGIDAIRE” – Trade mark tal-Unjoni Ewropea Nru 71 241
      
         Proċedimenti quddiem l-EUIPO: proċedimenti għal dikjarazzjoni ta’ invalidità
      
         Deċiżjoni kkontestata: id-deċiżjoni tal-Ħames Bord tal-Appell tal-EUIPO tas-17 ta’ Ġunju 2019 fil-Każ R 166/2018-5
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni kkontestata;
               
            
                  —
               
               
                  tannulla d-deċiżjoni tad-Diviżjoni tal-Kanċellazzjoni tat-23 ta’ Novembru 2017 bin-numru tal-kanċellazzjoni 11921 C li tirrevoka t-trade mark tal-Unjoni Ewropea fir-rigward ta’ magni li jnixxfu l-ħwejjeġ, magni tal-ħasil tal-ħwejjeġ, magni tal-ħasil tal-platti u spiritieri;
               
            
                  —
               
               
                  iżżomm fis-seħħ it-trade mark tal-Unjoni Ewropea rreġistrata fir-rigward tal-magni li jnixxfu l-ħwejjeġ, magni tal-ħasil tal-ħwejjeġ, magni tal-ħasil tal-platti u spiritieri;
               
            
                  —
               
               
                  tikkundanna lill-EUIPO għall-ispejjeż rispettivi tiegħu kif ukoll dawk tar-rikorrenti.
               
            
         Motivi invokati
      
      
                  —
               
               
                  Il-Bord tal-Appell applika l-liġi b’mod ħażin meta ddeċieda li l-użu tat-trade mark tal-Unjoni Ewropea kif ippruvat bil-bejgħ ta’ magni li jnixxfu l-ħwejjeġ, magni tal-ħasil tal-ħwejjeġ, magni tal-ħasil tal-platti u spiritieri mir-rikorrenti lil bażijiet militari tal-Istati Uniti fil-Ġermanja u l-Belġju ma kienx jammonta għal użu tat-trade mark tal-Unjoni Ewropea għall-iskopijiet tal-Artikolu 58 tar-Regolament (UE) 2017/2001 tal-Parlament Ewropew u tal-Kunsill;
               
            
                  —
               
               
                  Il-Bord tal-Appell applika l-Artikolu 58 tar-Regolament (UE) 2017/1001 tal-Parlament Ewropew u tal-Kunsill b’mod ħażin meta naqas milli jieħu inkunsiderazzjoni l-evidenza tar-rikorrenti tal-użu fil-forma ta’ bejgħ lil Johann Fouquet GmbH meta qies l-użu kollu tar-rikorrenti tat-trade mark tal-Unjoni fir-rigward tal-magni li jnixxfu l-ħwejjeġ, magni tal-ħasil tal-ħwejjeġ, magni tal-ħasil tal-platti u spiritieri;
               
            
                  —
               
               
                  Il-Bord tal-Appell applika l-Artikolu 58 tar-Regolament (UE) 2017/1001 tal-Parlament Ewropew u tal-Kunsill b’mod ħażin meta naqas milli jieħu inkunsiderazzjoni l-evidenza tal-użu fil-forma ta’ użu fuq il-midja soċjali meta qies l-użu kollu tar-rikorrenti tat-trade mark tal-Unjoni fir-rigward tal-magni li jnixxfu l-ħwejjeġ, magni tal-ħasil tal-ħwejjeġ, magni tal-ħasil tal-platti u spiritieri.